Redacția StartupCafe.ro
Spotify ar putea adăuga în curând în aplicație încă o nouă categorie de conținut, care va permite accesarea de cursuri video online, potrivit News.ro.
Spotify a început să testeze vânzarea cursurilor online, care constituie deja a patra categorie de conţinut a serviciului suedez, după muzică, podcast-uri şi ebook-uri.
Pentru început, aplicația oferă acces la patru categorii de cursuri - muzică, creativitate, business şi viață sănătoasă, iar furnizorii sunt BBC Maestro, Skillshare, Thinkific şi PlayVirtuoso,
Spotify le-a promis furnizorilor că le va oferi acces la audienţe mai mari şi că poate viza direct utilizatorii interesanţi de domeniile respective.
Utilizatorii pot accesa gratuit câteva lecții, dar dacă vor să învețe mai mult, vor trebui să plătească. Spotify testează noul produs doar Marea Britanie și va evalua rezultatele acestuia înainte să ia o decizie finală.